**Μ. Κριθαρίδης: Για ακόμα μία φορά οι "ευρωπαϊκές αξίες" πνίγονται στις λάσπες της Λέσβου με ευθύνη Κυβέρνησης και ΕΕ**

Για άλλη μια φορά οι "ευρωπαϊκές αξίες",  η ανθρωπιά και τα όποια ιδεώδη υπάρχουν στην κοινωνία μας, πνίγονται στις λάσπες των καταυλισμών της Λέσβου. Άνθρωποι με μικρά παιδιά, κατατρεγμένοι και εξαθλιωμένοι, πνίγονται στις λάσπες του δυτικού μας "πολιτισμού", με μια ακόμα εικόνα ντροπής για την χώρα μας και την ΕΕ.

Την ίδια στιγμή η Κυβέρνηση του κ. Μητσοτάκη και ο αρμόδιος Υπουργός Μεταναστευτικής Πολιτικής κ. Μηταράκης, αντί να κρύβονται από ντροπή, κομπάζουν για τον φράχτη του μίσους που χτίζουν στον Έβρο, ως μια διαρκή υπόμνηση της απανθρωπιάς και του "Ορμπανισμού" τους.

Ενώ και από αυτή την διαχείριση κι αυτού του μισανθρωπισμού, δεν θα μπορούσε να λείπει και ο κ. Χρυσοχοϊδης φυσικά, οι δυνάμεις καταστολής του οποίου φρόντισαν να ξυλοφορτώσουν κιόλας τους ανήμπορους και χίλιοταλαιπωρημένους αυτούς ανθρώπους.

Η ΕΕ τι κάνει για όλα αυτά τα εγκλήματα πέρα από το να τα συγκαλύπτει;

**Δήλωση εκπροσώπου Τύπου ΜέΡΑ25 Μιχάλη Κριθαρίδη**